b'\n_START_ARTICLE_\nKongnamul\n_START_SECTION_\nSejarah\n_START_PARAGRAPH_\nAsal-usul sebenar kongnamul tidak diketahui, tetapi adalah diandaikan bahawa ia telah dimakan sejak zaman Tiga Kerajaan Korea atau awal era Goryeo. Catatan kongnamul boleh didapati dalam dokumen dari era Goryeo, Hyangyak Gugeupbang (hangul: \xed\x96\xa5\xec\x95\xbd\xea\xb5\xac\xea\xb8\x89\xeb\xb0\xa9, hanja: \xe9\x84\x95\xe8\x97\xa5\xe6\x95\x91\xe6\x80\xa5\xe6\x96\xb9) iaitu penanaman tauge ada disebut; apabila Taejo dari Goryeo mengasaskan negara, pihak tentera telah selamat daripada kelaparan dengan tauge yang tumbuh di sungai berdekatan._NEWLINE_Dalam dokumen era Joseon, Sallim gyeongje (hangul: \xec\x82\xb0\xeb\xa6\xbc\xea\xb2\xbd\xec\xa0\x9c, hanja: \xe5\xb1\xb1\xe6\x9e\x97\xe7\xb6\x93\xe6\xbf\x9f), kaedah memasak turut dinyatakan, dan dalam satu lagi dokumen era Joseon, Seonghosaseol (hangul: \xec\x84\xb1\xed\x98\xb8\xec\x82\xac\xec\x84\xa4, hanja: \xe6\x98\x9f\xe6\xb9\x96\xe5\x83\xbf\xe8\xaa\xaa), dikatakan bahawa orang-orang miskin menggunakan kongnamul untuk membuat juk. Kongnamul sekali lagi disebut dalam Cheongjanggwanjeonseo (hangul: \xec\xb2\xad\xec\x9e\xa5\xea\xb4\x80\xec\xa0\x84\xec\x84\x9c, hanja: \xe9\x9d\x91\xe8\x8e\x8a\xe9\xa4\xa8\xe5\x85\xa8\xe6\x9b\xb8) sebagai makanan utama yang digunakan semasa kebuluran.\n_START_SECTION_\nPenyediaan\n_START_PARAGRAPH_\nSelepas akar dan kulit kacang dikeluarkan, tauge direbus. Tauge ditoskan kemudian diperisakan dengan minyak bijan, kicap, bawang hijau cincang, biji bijan, bawang putih cincang, dan taburan serbuk cili.'